Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi maatalous- tai metsätraktoreiden, niiden perävaunujen ja vedettävien vaihdettavissa olevien laitteiden ja näihin ajoneuvoihin tarkoitettujen järjestelmien, osien ja erillisten teknisten yksiköiden tyyppihyväksynnästä /* SEK/2003/0028 lopull. - COD 2002/0017 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi maatalous- tai metsätraktoreiden, niiden perävaunujen ja vedettävien vaihdettavissa olevien laitteiden ja näihin ajoneuvoihin tarkoitettujen järjestelmien, osien ja erillisten teknisten yksiköiden tyyppihyväksynnästä 2002/0017 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi maatalous- tai metsätraktoreiden, niiden perävaunujen ja vedettävien vaihdettavissa olevien laitteiden ja näihin ajoneuvoihin tarkoitettujen järjestelmien, osien ja erillisten teknisten yksiköiden tyyppihyväksynnästä 1. TAUSTAA Ehdotus toimitettiin Euroopan parlamentille ja neuvostolle (asiakirja KOM(2002) 6 lopullinen - 2002/0017 (COD)): // 17. tammikuuta 2002 Talous- ja sosiaalikomitea antoi lausuntonsa: // 29. toukokuuta 2002 Euroopan parlamentti antoi lausuntonsa ensimmäisessä käsittelyssä: // 9. huhtikuuta 2002 Yhteinen kanta vahvistettiin: // 16 joulukuu 2002 2. KOMISSION EHDOTUKSEN TAVOITE Ehdotetulla direktiivillä laaditaan uudelleen pyörillä varustettujen maatalous- ja metsätraktoreiden tyyppihyväksyntää koskeva direktiivi 74/150/ETY. Direktiivin uudelleenlaadinnan päätavoitteena on selkeyden parantaminen, mutta sillä myös laajennetaan EY-tyyppihyväksynnän soveltamisala koskemaan uusia maatalous- ja metsätraktoreiden luokkia, kuten korkean nopeuden traktoreita, maataloustraktoreiden vedettäviksi tarkoitettuja perävaunuja ja tiettyjä vedettäviä vaihdettavissa olevia laitteita, jotka voidaan rinnastaa perävaunuihin. Direktiiviehdotus perustuu enemmän kokonaisvaltaiseen yhdenmukaistamiseen kuin direktiivi 74/150/ETY, joka on ollut luonteeltaan vain valinnainen. Heti kuin direktiivi tulee voimaan eli viimeistään 1. tammikuuta 2005, uusien maa- ja metsätalousajoneuvotyyppien on oltava direktiiviehdotuksen liitteessä II lueteltujen yhdenmukaisten teknisten määräysten mukaisia, ja jäsenvaltioiden on luovuttava kansallisista vaatimuksistaan. 3. YHTEISTÄ KANTAA KOSKEVAT HUOMAUTUKSET Neuvostossa käydyissä keskusteluissa keskityttiin tekstin laadintaan liittyviin kysymyksiin, jotta ehdotus olisi samansuuntainen neuvoston direktiivin 70/156/ETY kanssa, joka koskee moottoriajoneuvojen tyyppihyväksyntää. Komissio tukee yleisesti ehdotettuja muutoksia sen vuoksi, että ne helpottavat direktiivin täytäntöönpanoa käytännössä, kun eri ajoneuvoluokkien osalta vaadittavat menettelyt muuttuvat enemmän toisiaan muistuttaviksi. Tekstin laadintaan liittyvien muutosten lisäksi komission ehdotukseen on tehty vain muuutamia sisältömuutoksia, jotka ovat: - yhden hyväksyntämenettelyn yhteydessä hyväksyttävien ajoneuvojen lukumäärää koskevan rajoituksen poistaminen - niiden ajoneuvojen määrän kasvu 50 prosentilla, jotka voidaan ottaa käyttöön pieniä sarjoja koskevassa tyyppihyväksyntämenettelyssä - valmistajille myönnettävä ylimääräinen siirtymäaika, jotta ne voivat mukauttaa nykyiset ajoneuvotyypit vastaamaan uusia teknisiä vaatimuksia, jotka vahvistetaan liitteessä II (vuosi 2009 vuoden 2007 sijaan). Komissio on tietoinen, että rajoittavien menettelyjen soveltamisessa tarvitaan joustavuutta, jotta olisi mahdollista myöntää kansallinen hyväksyntä hyvin erikoisille ajoneuvoille, joita käytetään tietyntyyppisessä viljelyssä. Tästä syystä komissio tukee ehdotettuja muutoksia, kuitenkin sillä edellytyksellä, että niitä ei käytetä peitellysti direktiivin vaatimuksista poikkeamiseen. Neuvosto ei hyväksynyt Ranskan ehdotusta 10 sellaisen direktiivin kumoamiseksi, jotka Ranskan valtuuskunnan mukaan liittyvät työntekijöiden turvallisuuteen eivätkä liikenneturvallisuuteen. Komissio katsoo ehdotuksen olevan perusteltu, mutta on neuvoston kannalla tässä asiassa. 4. PÄÄTELMÄ Komissio katsoo, että neuvoston tekemät muutokset eivät muuta merkittävästi komission ehdotusta. Näin ollen komissio voi antaa tukensa yhteiselle kannalle.